Komisijos sprendimas
1986 m. vasario 13 d.
dėl Maroko įmonių, patvirtintų importuoti į Bendriją šviežią mėsą, sąrašo
(86/65/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 83/91/EEB [2], ypač į jos 4 straipsnio 1 dalį ir 18 straipsnio 1 dalį,
kadangi trečiųjų šalių įmonėms negali būti leidžiama eksportuoti į Bendriją šviežios mėsos, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;
kadangi, remiantis pirmuoju patikrinimu, nė viena Maroko įmonė nebuvo patenkinama, ir Komisijos sprendimu 84/325/EEB [3] valstybės narėms buvo uždrausta importuoti į Bendriją šviežią mėsą iš Maroko įmonių, tačiau valstybėms narėms, kurioms tai leidžia nacionaliniai įstatymai, leidžiama dar septynis mėnesius nenutraukti esamų srautų su Maroko institucijų pasiūlytomis įmonėmis;
kadangi vėlesnis patikrinimas, atliktas remiantis Direktyvos 72/462/EEB 5 straipsniu ir 1983 m. balandžio 8 d. Komisijos Sprendimo 83/196/EEB dėl patikrinimų vietoje, kuriuos būtina atlikti iš Bendrijai nepriklausančių šalių importuojant galvijus, kiaules ir šviežią mėsą [4], 3 straipsnio 1 dalimi, parodė, kad vienoje įmonių higienos standartai sugriežtinti ir gali būti laikomi patenkinamais;
kadangi tokiomis aplinkybėmis ši įmonė gali būti įtraukta į įmonių, kurioms leidžiama eksportuoti į Bendriją, sąrašą, ir todėl Sprendimą 84/325/EEB būtina panaikinti;
kadangi šviežios mėsos importui iš priede nurodytos įmonės gali būti taikomos kitur nustatytos nuostatos ir Sutarties bendrosios nuostatos; kadangi ypač tam tikrų kategorijų mėsos, pavyzdžiui, mėsos, kurioje yra kai kurių medžiagų likučių, importui iš trečiųjų šalių ir išsiuntimui į kitas valstybes nares, kuriems nėra taikomos suderintos Bendrijos taisyklės, ir toliau taikomi valstybės narės importuotojos gyvūnų sveikatai skirti teisės aktai, atsižvelgiant ir į Sutarties nuostatas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Priede nurodyta Maroko įmonė patvirtinama importuoti į Bendriją šviežią mėsą remiantis minėtu priedu.
2. Šviežios mėsos iš šio straipsnio 1 dalyje minėtos įmonės importui tebetaikomos kitur nustatytos Bendrijos veterinarinės nuostatos.
2 straipsnis
Valstybės narės draudžia importuoti šviežią mėsą iš kitų įmonių nei priede nurodytos įmonės.
3 straipsnis
Sprendimas 84/325/EEB panaikinamas.
4 straipsnis
Šis sprendimas taikomas nuo 1986 m. vasario 16 d.
5 straipsnis
Šis sprendimas skirtas valstybėms narėms.
Priimta Briuselyje, 1986 m. vasario 13 d.